

[bookmark: _Toc106613808]Ordin nr. ....................din 2026
[bookmark: _Hlk204704698]pentru aprobarea Regulamentului privind accesul la datele înregistrate de contoare


Având în vedere:
· prevederile art. 45 alin. (1) lit. a^1), alin. (10), (11), (12), art. 62 alin. (1) lit. h^8) și h^9), art. 63, art. 63^1, art. 63^2, art. 65, art. 66 și art. 66^1 din Legea energiei electrice și a gazelor naturale nr. 123/2012, cu modificările și completările ulterioare,
· [bookmark: _Hlk227587679]prevederile Regulamentului de punere în aplicare (UE) 2023/1162 al Comisiei din 6 iunie 2023 privind cerințele de interoperabilitate și proceduri nediscriminatorii și transparente de accesare a datelor înregistrate de contoare și a datelor privind consumul,
în temeiul dispozițiilor art. 5 alin. (1) lit. c), art. 9 alin. (1) lit. ț) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, 

președintele Autorității Naționale de Reglementare în Domeniul Energiei emite următorul ordin:

Art. 1 – Se aprobă Regulamentul privind accesul la datele înregistrate de contoare prevăzut în anexa la prezentul ordin. 
Art. 2 – Operatorii economici din sectorul energiei electrice duc la îndeplinire prevederile prezentului ordin.  
Art. 3 – Direcțiile de specialitate din cadrul Autorității Naționale de Reglementare în Domeniul Energiei urmăresc respectarea prevederilor prezentului ordin. 
Art. 4 La data intrării în vigoare a prezentului ordin se abrogă:
a) [bookmark: _Hlk227668262][bookmark: _Hlk227668354]punctul 4 lit. o) din Condițiile generale pentru prestarea serviciului de distribuție a energiei electrice de către operatorul de distribuţie concesionar în cazul în care contractul de distribuţie pentru locul de consum este încheiat între operatorul de distribuţie concesionar şi furnizor, aprobate prin Ordinul președintelui Autorității Naționale de Reglementare în Domeniul Energiei nr. 90/2015, cu modificările şi completările ulterioare, publicat în Monitorul Oficial al României nr. 462 din 26 iunie 2015, Partea I;
b) punctul 4 lit. k) din Condițiile generale pentru prestarea serviciului de distribuţie a energiei electrice de către operatorul de distribuţie pentru utilizator, anexa nr. 2 la Contractul-cadru pentru prestarea serviciului de distribuţie a energiei electrice încheiat între operatorul de distribuţie şi utilizator, aprobat prin Ordinul președintelui Autorității Naționale de Reglementare în Domeniul Energiei nr. 90/2015, cu modificările şi completările ulterioare, publicat în Monitorul Oficial al României nr. 462 din 26 iunie 2015, Partea I;
c) art. 18, art. 18^1, art. 24 și Anexa nr. 7 din Condițiile-cadru pentru realizarea calendarului de implementare a sistemelor de măsurare inteligentă a energiei electrice la nivel naţional, aprobate prin Ordinul președintelui Autorității Naționale de Reglementare în Domeniul Energiei nr. 177/2018, cu modificările și completările ulterioare, publicat în Monitorul Oficial al României nr. 866 din 12 octombrie 2018, Partea I;
d) art. 5 din Ordinul președintelui Autorității Naționale de Reglementare în Domeniul Energiei nr. 5/2023 pentru aprobarea Regulamentului de furnizare a energiei electrice la clienții finali, cu modificările și completările ulterioare, publicat în Monitorul Oficial al României nr. 100 din 6 februarie 2023, Partea I;
e) art. 4 din Ordinul președintelui Autorității Naționale de Reglementare în Domeniul Energiei nr. 13/2023 pentru aprobarea Contractului-cadru de furnizare a energiei electrice în regim de serviciu universal, a condiţiilor generale de furnizare a energiei electrice în regim de serviciu universal şi a modelului de factură aplicabil clienţilor casnici, publicat în Monitorul Oficial al României nr. 228 din 21 martie 2023, Partea I;
f) art. 33^1 alin. (4) din Standardul de performanță pentru serviciul de distribuție a energiei electrice, aprobat prin Ordinul președintelui ANRE nr. 46/2021, cu modificările și completările ulterioare, publicat în Monitorul Oficial al României nr. 649 din 1 iulie 2021, Partea I.
Art. 5 – În termen de maximum 2 luni de la intrarea în vigoare a prezentului ordin, operatorii de rețea au obligația de a întocmi și de a publica pe pagina proprie de internet procedurile prevăzute în Regulamentul privind accesul la datele înregistrate de contoare, aprobat prin prezentul ordin.
Art. 6 Prezentul ordin se publică în Monitorul Oficial al României, Partea I.


Președintele Autorității Naționale de Reglementare în Domeniul Energiei
George-Sergiu NICULESCU

Anexă

Regulament privind accesul la datele înregistrate de contoare

CAPITOLUL I
Dispoziții generale

SECȚIUNEA 1
Scop și domeniu de aplicare

Art. 1 – (1) Regulamentul privind accesul la datele înregistrate de contoare, denumit în continuare Regulament, stabilește cadrul unitar, nediscriminatoriu și transparent, în baza căruia clienții finali și părțile eligibile au acces la datele de măsurare înregistrate de sistemele de masurare instalate la locurile de consum.
(2) Prin prezentul Regulament se stabilesc informațiile minime care fac obiectul schimbului de date între operatorul de rețea și clienții finali/părțile eligibile, precum și regulile de acces la date.
(3) În tot cuprinsul Regulamentului, prin sintagma «loc de consum» se înţelege: loc de consum, loc de consum cu instalație de stocare, loc de producere, loc de producere cu instalație de stocare, loc de consum și de producere, loc de consum și de producere cu instalație de stocare, instalație de stocare individuală.
Art. 2 – Prezentul Regulament se aplică de către operatorii de rețea pentru toate punctele de măsurare aflate în responsabilitatea acestora, în calitate de operatori de măsurare a energiei electrice pe piața cu amănuntul de energie electrică.

SECȚIUNEA a 2-a
Abrevieri și definiții

[bookmark: _Hlk199335786]Art. 3 – (1) Abrevierile utilizate în cadrul prezentului Regulament au următoarele semnificații:
a) ANRE – Autoritatea Naţională de Reglementare în Domeniul Energiei;
b) [bookmark: _Hlk227591521]Regulamentul UE nr. 1162/2023 - Regulamentul de punere în aplicare (UE) 2023/1162 al Comisiei din 6 iunie 2023 privind cerințele de interoperabilitate și proceduri nediscriminatorii și transparente de accesare a datelor înregistrate de contoare și a datelor privind consumul;
c) Legea nr. 123/2012 - Legea energiei electrice şi a gazelor naturale nr. 123/2012, cu modificările şi completările ulterioare;
d) OR – operator de rețea;
e) SMI – sistem de măsurare inteligentă.
(2) În înțelesul prezentului Regulament, termenii de mai jos au semnificațiile următoare:
a) părțile eligibile - entitate care oferă servicii în domeniul energiei clienților finali, cum ar fi furnizori, operatori de transport și de distribuție a energiei electrice, operatori delegați și alte părți terțe, agregatori, societăți de servicii energetice, comunități de energie din surse regenerabile, comunități de energie ale cetățenilor și furnizori de servicii de echilibrare, în măsura în care aceștia oferă servicii în domeniul energiei clienților finali.
(3) Termenii utilizați în prezentul Regulament se completează cu cei definiți în:
a)	art. 2 din Directiva (UE) 2019/944 a Parlamentului European şi a Consiliului din 5 iunie 2019 privind normele comune pentru piaţa internă de energie electrică şi de modificare a Directivei 2012/27/UE, cu modificările și completările ulterioare;
b)	art. 2 din Regulamentul UE nr. 1162/2023;
c)	art. 2 din Regulamentul de punere în aplicare (UE) 2026/855 al Comisiei din 14 aprilie 2026 privind cerințele de interoperabilitate și procedurile nediscriminatorii și transparente de accesare a datelor necesare pentru schimbarea furnizorului de către client,UE nr. 855/2026;
[bookmark: _Hlk227592135]d) art. 3 din Legea nr. 123/2012.

CAPITOLUL II
Gestionarea datelor
SECȚIUNEA 1
Partea responsabilă de gestionarea datelor

Art. 4 – (1) Pentru asigurarea accesului neîntrerupt la datele contorizate pentru clienții finali și părțile eligibile, OR îndeplinesc cumulativ următoarele roluri:
· administratori de date contorizate;
· administratori ai punctelor de măsurare aflate în responsabilitatea fiecăruia;
· furnizori de acces la datele contorizate;
· administratori ai permisiunilor de acces la datele contorizate;
· prestatori de servicii de identitate;
· operatori ai contoarelor. 
(2) OR sunt obligați să asigure accesul nerestricţionat, gratuit, garantat şi nediscriminatoriu la informaţiile din baza de date referitoare la locurile de consum racordate la reţeaua electrică pe care o exploatează următoarelor categorii de beneficiari:
a) clienţilor finali, inclusiv prosumatorilor și clienților activi, pentru locurile de consum proprii;
b) părților eligibile care pot fi după caz:
i. furnizorii clienţilor finali/prosumatorilor/clienților activi;
ii. agregatorii clienţilor finali/prosumatorilor/clienților activi;
iii. alți furnizori, pentru locurile de consum pentru care nu au încheiate contracte de furnizare a energiei electrice pe baza acceptului clientului final/prosumatorului/clientului activ;
iv. oricărei părți eligibile care oferă servicii în domeniul energiei clienților finali/prosumatorilor/clienților activi, cu acceptul acestora.
Art. 5 – În îndeplinirea responsabilităților ce le revin OR respectă modelul de referință pentru accesarea datelor contorizate, stabilit în Regulamentul UE nr. 1162/2023.

[bookmark: _Hlk234504347]SECȚIUNEA a 2-a
Baza de date a OR 

Art. 6 – Fiecare OR are obligația de a realiza și administra o bază de date care să conţină informaţii privind punctele de măsurare pentru care este responsabil conform legislaţiei în vigoare.
Art. 7 – (1) Informaţiile din baza de date aferente unui loc de consum/producere şi orice alte informaţii referitoare la acesta, pe care le conţine baza de date a OR, conform reglementărilor ANRE, pot fi accesate prin intermediul unei aplicaţii securizate a cărei adresă se publică pe pagina de internet a OR, prin introducerea datelor de identificare ale locului de consum.
(2) Accesul la informaţiile din baza de date prin intermediul aplicaţiei prevăzute la alin. (1) se acordă la solicitarea:
a) clientului final;
b) la solicitarea furnizorului, până la data încetării contractului de furnizare a energiei electrice încheiat cu clientul final pentru respectivul loc de consum;
c) oricărei părți eligibile, diferită de furnizorul actual, după prezentarea acordului explicit al clientului final, exprimat prin mijloace care permit identificarea acestuia și verificarea consimțământului acordat, cu menţionarea datelor de identificare ale acestuia, a datelor de identificare ale părții eligibile împuternicită şi ale locului de consum.
(3) OR asigură identificarea și autentificarea utilizatorilor înaintea acordării accesului la informațiile din baza de date și aplică măsuri adecvate pentru protecția și confidențialitatea datelor.
Art. 8 – (1) OR au obligația de a păstra și de a pune la dispoziția clienților finali informațiile din baza de date privind permisiunile acordate, inclusiv momentul în care a fost acordat accesul la date unui client final sau unei părți eligibile, momentul revocării unei permisiuni (prin rezilierea serviciului de către o parte eligibilă sau prin revocarea permisiunii active de către clientul final), precum și tipul de date schimbate. Aceste informații se pun la dispoziție online, gratuit, fără întârzieri inutile, ori de câte ori clientul final solicită aceste informații.
(2) OR păstrează și pune la dispoziția clientului final un jurnal de acces la date care conține cel puțin:
a) identitatea persoanei sau entității care a accesat datele;
b) data și ora accesării;
c) tipul datelor accesate;
d) temeiul accesului, după caz.
e) identificarea permisiunii utilizate pentru acces.
Art. 9 – (1) OR asigură părților eligibile acces la un mediu de testare astfel încât partea eligibilă să poată testa compatibilitatea sistemelor sale cu sistemele OR și publică pe pagina proprie de internet modul în care partea eligibilă poate realiza integrarea.
(2) Mediul de testare se pune la dispoziția părților eligibile înainte de punerea în funcțiune a interfețelor și pe întreaga perioadă de funcționare a acestora.
(3) OR pun la dispoziția părților eligibile mediul de testare în termen de maximum 15 zile de la solicitare.
Art. 10 – OR asigură clienților finali și părților eligibile accesul cel puțin la informațiile prevăzute în Anexa la Regulamentul nr. 1162/2023 în cadrul Tabelului IV, precum și în reglementările ANRE:
a) Codul de măsurare a energiei electrice;
b) Contractul-cadru pentru prestarea serviciului de distribuție a energiei electrice încheiat între operatorul de distribuție concesionar și furnizor;
c) Contractul-cadru pentru prestarea serviciului de distribuție a energiei electrice încheiat între operatorul de distribuție și utilizator;
d) Reguli comerciale privind colectarea, prelucrarea și transmiterea valorilor măsurate de energie electrică.

SECȚIUNEA a 3-a
Accesul la date înregistrate prin sisteme de măsurare inteligentă

Art. 11 – (1) În cazul în care la locul de consum este montat un contor inteligent, care permite stocarea și furnizarea de informații exacte privind consumurile utilizate la facturare, informațiile suplimentare privind datele înregistrate de contoare anterior, pe care OR au obligația de a le păstra și de a asigura accesul cu ușurință la acestea clienților finali și părților eligibile, la cererea clienților finali, includ:
(i) date cumulative utilizate la emiterea facturilor pentru ultimii 3 ani sau pentru perioada scursă de la încheierea primului contract de furnizare de la data montării contorului inteligent, dacă aceasta este mai mică de 3 ani;
(ii) date detaliate în funcţie de perioada de utilizare pentru fiecare zi, săptămână, lună şi an pentru o perioadă de cel puţin 24 de luni anterioare sau pentru perioada scursă de la începutul contractului de furnizare, sau de la data montării contorului inteligent, dacă aceasta este mai mică de 24 de luni.
Art. 12 - (1) Orice client final care are instalat la locul său de consum un contor integrat în SMI poate solicita OR, inclusiv online, acces la datele de măsurare nevalidate, în timp aproape real, pentru sine sau pentru partea eligibilă desemnată pe care clientul final a împuternicit-o să aibă acces la aceste date în numele său.
(2) OR are obligaţia să informeze clienții finali, prin intermediul paginii proprii de internet, într-un loc vizibil, uşor de identificat şi de accesat, cu privire la modalităţile de depunere a unei solicitări conform prevederilor alin. (1), cu indicarea căilor de transmitere/înregistrare a solicitării.
(3) OR are obligaţia să asigure clienților finali/părţii eligibile desemnate accesul la datele de măsurare nevalidate, în timp aproape real, conform solicitării prevăzute la alin. (1), în termen de maximum 60 de zile de la formularea/transmiterea acesteia. Pentru solicitări ulterioare de transfer al accesului către alte părţi eligibile împuternicite de utilizator, termenul pentru asigurarea accesului la aceste date este de 5 zile de la primirea solicitării de către OR.
(4) Accesul clientului final sau al părţii eligibile desemnate de acesta la datele de măsurare nevalidate, în timp aproape real, se poate realiza local sau de la distanţă, în funcţie de modelul şi de soluţia tehnică adoptate pentru subsistemul de măsurare. La stabilirea modalităţii de asigurare a accesului, OR se asigură că soluţia tehnică implementată:
a)	este fiabilă şi robustă (în principal, în raport cu eventuale perturbaţii induse de echipamentele aflate în proximitatea subsistemelor de măsurare şi de comunicaţii integrate în SMI);
b)	asigură securitatea subsistemului de măsurare prin separarea căii de acces pentru configurarea/parametrizarea contorului de calea pentru extragerea locală a datelor de consum/de producere şi consum nevalidate, în timp aproape real;
c)	asigură condiţii de interoperabilitate pentru transferul de date din subsistemul de măsurare al locului de consum/de producere şi consum către echipamentele utilizatorului sau ale unui terţ împuternicit de acesta.
(5) Tratarea solicitărilor prevăzute la alin. (1) se realizează pe baza unei proceduri elaborate de OR în concordanţă cu prevederile Regulamentului (UE) nr. 1162/2023, care se publică pe pagina proprie de internet, în secţiunea dedicată sistemelor de măsurare inteligentă a energiei electrice.
(6) OR au obligaţia ca, odată cu publicarea procedurii prevăzute la alin. (5), să publice şi o fişă tehnică cu date tehnice şi detalii privind soluţia tehnică, precum tehnologia/tehnologiile de comunicaţii, condiţii de interoperabilitate, asigurarea securităţii cibernetice.
(7) OR şi furnizorii de energie electrică ai utilizatorilor care au fost integraţi în SMI în cadrul proiectelor-pilot şi al investiţiilor realizate şi acceptate de ANRE până în anul 2018 inclusiv, asigură accesul la datele de măsurare, respectiv facturarea consumului real pe baza acestora începând cu data de 1 ianuarie 2019, în conformitate cu prevederile art. 13.

SECȚIUNEA a 4-a
Facturarea energiei electrice înregistrate prin sisteme de măsurare inteligentă

Art. 13 - (1) În vederea facturării pe baza consumului real, OR asigură acces gratuit la datele de măsurare, într-un format-cadru convenit, furnizorilor care au contracte de furnizare a energiei electrice cu clienții finali integraţi în SMI, în conformitate cu prevederile reglementărilor specifice în vigoare. 
(2) Accesul la datele de măsurare este asigurat de OR prin intermediul internetului sau prin alte mijloace tehnice. Modul de acces la datele de măsurare este adus la cunoştinţa clienților finali și a părților eligibile inclusiv prin mijloace de informare publică.
(3) OR au obligaţia să asigure clientului final al cărui loc de consum este integrat în SMI şi furnizorului acestuia accesul la datele istorice de măsurare, care includ şi datele de măsurare aferente lunii curente a anului curent, astfel încât acestea să fie disponibile pentru clientul final şi furnizor, în mod continuu, nediscriminatoriu, cu respectarea condiţiilor de securitate şi protecţie a confidenţialităţii datelor.
(4) Datele puse la dispoziția părților eligibile se transmit într-un format structurat, utilizat în mod curent, care poate fi citit automat și care permite interoperabilitatea sistemelor informatice.
Art. 14 - (1) În cazul locurilor de consum ale clienţilor finali la care sunt montate contoare, integrate în SMI, OR au obligaţia de a factura lunar serviciul de distribuţie a energiei electrice, pe baza datelor înregistrate de aceste contoare, astfel încât furnizorul să emită facturi pentru consumul real de energie electrică.
(2) În cazul locurilor de consum prevăzute la alin. (1) la care s-a întrerupt conectarea la subsistemele de comunicaţie, fiind întrerupt astfel transferul de date, OR au obligaţia de a furniza informații exacte de facturare bazate pe consumul real cel puțin în fiecare lună, furnizorilor în portofoliul cărora se află locurile de consum, astfel încât furnizorul să emită facturi pentru consumul real de energie electrică.
(3) Durata maximă pentru restabilirea transmiterii datelor de la contor la sistemul central de gestiune a datelor de măsurare nu poate depăși 3 zile lucrătoare de la data constatării/luării la cunoștință.
(4) În situația în care termenul prevăzut la alin. (3) este depășit OR plătește utilizatorilor afectați o compensație echivalentă cu compensația acordată pentru nerespectarea obligațiilor de citire a grupurilor de măsurare, în condițiile stabilite prin Standardul de performanță pentru serviciul de distribuție a energiei electrice, aprobat prin Ordinul președintelui ANRE nr. 46/2021, cu modificările și completările ulterioare, publicat în Monitorul Oficial al României nr. 649 din 1 iulie 2021, Partea I.

CAPITOLUL III
Dispoziții finale

Art. 15 – În îndeplinirea obligațiilor și atribuțiilor ce le revin, OR se asigură că respectă prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum și prevederile Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificările şi completările ulterioare.
Art. 16 – OR, lunar în primele 5 zile lucrătoare ale lunii curente, transmit furnizorilor de energie electrică situaţia cu locurile de consum din portofoliul propriu integrate în SMI în luna precedentă, precum şi datele de identificare prevăzute în Anexa nr. 1 la prezentul Regulament.
Art. 17 - Furnizorii comunică Anexa nr. 1 clienților finali aflați în portofoliul propriu odată cu prima factură pentru consumul de energie electrică emisă după primirea de către aceștia a situației prevăzute la art. 16 în care se regăsește locul de consum respectiv.
Art. 18 – În vederea îndeplinirii obligațiilor ANRE de informare a clienților finali și a părților eligibile cu privire la procedurile de acces la datele de măsurare și la datele privind consumul de energie electrică și energia electrică produsă și injectată în rețeaua electrică, la rolurile și responsabilitățile fiecărei părți implicate, conform prevederilor Regulamentului nr. 1123/2023, OR au obligația de a transmite semestrial la ANRE informații privind adresa unde pot fi accesate pagina de internet proprie, procedurile de acces la date, precum și datele de contact care pot fi comunicate părților interesate în vederea solicitării accesului la date. 

Anexa nr. 1 la Regulament
CONDIŢII SPECIFICE
ale locului de consum/de producere şi consum integrat în sistemul de măsurare inteligentă a energiei electrice
1. Începând cu data de ..........................., locul de consum/de producere şi consum identificat prin POD .........................., de la adresa: str. ..................... nr. .... bl. ...., sc. ...., ap. ...., localitatea ......................, judeţul ................., a fost integrat în sistemul de măsurare inteligentă a energiei electrice (SMI). 
2. Informaţiile cu privire la beneficiile care se pot obţine prin valorificarea funcţionalităţilor SMI, precum şi alte date şi informaţii cu privire la sistemele de măsurare inteligentă prevăzute la art. 16 din Condiţiile-cadru pentru realizarea calendarului de implementare a sistemelor de măsurare inteligentă a energiei electrice la nivel naţional, aprobate prin Ordinul preşedintelui Autorităţii Naţionale de Reglementare în Domeniul Energiei nr. 177/2018, cu modificările şi completările ulterioare, pot fi obţinute prin accesarea paginii de internet http://.................................................*) 
3. Ca urmare a integrării în SMI, facturarea energiei electrice consumate la locul de consum/de producere şi consum prevăzut la pct. 1 se face de către furnizor pe baza datelor de decontare înregistrate de SMI și transmise/preluate de la OR, fără să se mai solicite transmiterea de către utilizator a indexului autocitit. 
4. Utilizatorul are acces, pe portalul aflat pe pagina de internet http://..........................................*), la datele istorice de măsurare proprii, cu respectarea condiţiilor de securitate şi protecţie a confidenţialităţii datelor prevăzute în Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE. Accesul utilizatorului la datele proprii de măsurare se face prin intermediul unui cont unic, cu nume de utilizator şi parolă personalizate. Contul unic, cu nume de utilizator şi parolă, se creează de către utilizator la prima accesare a portalului.
*) La transmiterea informării, rubrica se completează cu adresa completă a paginii de internet.
5. Utilizatorului i se poate asigura acces la datele de măsurare nevalidate, în timp aproape real, pentru sine sau pentru un terţ (persoană fizică sau juridică) pe care utilizatorul l-a împuternicit să aibă acces la aceste date în numele său, prin formularea unei solicitări, inclusiv online, pe portalul OR, conform procedurii care poate fi consultată prin accesarea paginii de internet http//.....................................**)
**) La transmiterea informării, rubrica se completează cu adresa completă unde poate fi consultată procedura.
6. În situaţia în care nu sunt îndeplinite condiţiile prin care OR şi furnizorul au dreptul să prelucreze datele conform prevederilor din Regulamentul (UE) 2016/679 al Parlamentului European şi al Consiliului din 27 aprilie 2016, OR limitează înregistrarea datelor de decontare strict la cele necesare furnizorului pentru facturarea lunară a cantităţii de energie electrică consumată/produsă.

